stanford-oval/wikipedia huggingface dataset:
Terveysperusteinen vero
Tukea

Suurin osa suomalaisista kannattaa elintarvikkeiden terveysperusteista veroa (2020). Tutkimuksen teki Taloustutkimus SOSTE:lle.
Hus:n lihavuuskeskuksen ylilääkäri Kirsi Pietiläinen vaati haitallisimpien asioiden verottamista ja terveellisten ruokien suosimista vuonna 2019. Myös professori, sisätautilääkäri Aila Rissanen kannatti haittaveroa epäterveellisille ruoille, esimerkiksi suolaa, sokeria tai rasvaa paljon sisältäville. Meksikossa verotus laski herkkujen myyntiä. THL:n professori, kansallisen lihavuusohjelman aiempi puheenjohtaja Tiina Laatikainen oli samoilla linjoilla.
Julkistalouden professori Jukka Pirttilä suhtautui veroon varovaisen myönteisesti. Hänen osatekemässään katsauksessa valtioneuvostolle (2019) todettiin, että verojen pitäisi olla isoja, jotta kulutusmuutoksia syntyisi. Vuoden 2014 sokeriperusteinen virvoitusjuomavero vähensi sokerillisten juomien kulutusta mutta vuoden 2011 makeisvero ei merkittävästi vaikuttanut. Verojen muuttaminen purisi esimerkiksi matalasti koulutettuihin paremmin kuin valistus.
Ruokavirasto kannatti vuonna 2018 THL:n ja Valtion ravitsemusneuvottelukunnan mallia terveysperusteisesta sokeriverosta, joka koskisi kaikkea lisättyä sokeria.
SOSTE:n mukaan terveysvero vähentäisi terveydenhoitokuluja ja kohtentaisi ihmisten hyvinvointia ja elämänlaatua. Unkarin terveysvero kelpasi EU-komissiolle, joskaan se ei ollut yhtä laaja kuin SOSTE:n esitys.
Ravitsemustieteen professori Mikael Fogelholm katsoi, että tarvitaan useita keinoja, joista terveysvero on yksi. Suomalaiset käyttävät neljänneksen ruokamenoistaan epäterveellisiin elintarvikkeisiin. Fogelholm korosti, että elintarvikkeet voi luokitella terveellisiin ja epäterveellisiin. Se, että osa terveysveroista eivät näytä vaikuttaneen käyttäytymiseen voi johtua siitä, että vero oli liian pieni tai kapeasti asetettu, täydentävät toimet puuttuivat tai kyse oli tutkimuksen aikavälistä tai mittarista.
Arvostelua

Valtiovarainministeriö näki terveysverossa ongelmia. Esimerkiksi monissa elintarvikkeissa ei ole aineosamerkintöjä ja irtomyyntituotteiden verotus tuottaisi suuren hallinnollisen taakan. VM:n Sandell korosti, että EU-oikeus kieltää syrjimisen, joten kriteerit tuskin saisivat olla erilaisia eri tuoteryhmissä. SOSTE:n pääsihteerin mukaan EU:n kuluttajainformaatioasetuksesta on tullut pakottava ja siksi ravintoainepitoisuudet ovat helpommin saatavilla ja valmisteverotuksen tietojärjestelmät ovat uudistuneet.
Vero-oikeuden professori Pekka Nykänen näki terveysverossa määrittely- ja luokitteluongelmia. Kaikki mahdolliset tuotteet pitäisi ryhmitellä verotaulukkoihin, jolloin verolaista tulisi valtava.
Vero-oikeuden emeritusprofessori Heikki Niskakangas ei pitänyt esitystä toteutuskelpoisena.
Sofia Magdalenan kirkko

Sofia Magdalenan kirkko voi tarkoittaa ainakin seuraavia rakennuksia:
Sofia Magdalenan kirkko Vihannissa
Sofia Magdalenan kirkko Ruovedellä
Sofia Magdalenan kirkko, nykyisen Merikarvian kirkon edeltäjä vuosina 1776–1898
Sofia Magdalenan kirkko, nykyisen Oulun tuomiokirkon edeltäjä, joka tuhoutui Oulun palossa 1822.
Magdalena Sofian kirkko, Ähtävällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sofia Magdalenan kirkko”, voi hakea sivunnimihaulla, laajalla sivunnimihaulla tai tekstihaulla.
Suojelukoira

Suojelukoira tai vahtikoira on koira, joka kasvatettu suojelemaan ohjaajaansa tai estämään toisia ihmisiä tai eläimiä pääsemästä vartiointialueelle. Koira on koulutettu haukkumaan vieraita. Haukunnan odotetaan pelottavan tunkeilijan pois. Vahtikoiran tehtävä rajoittuu periaatteessa tähän. Sen sijaan suojelukoira on koulutettu myös käymään tunkeilijan kimppuun. Yleensä virkakäytössä olevat koirat, esimerkiksi armeijan valvontakoirat ilmaisevat vartiokierroksella hiljaisesti ohjaajalle ulkopuolisen läsnäolon ja käyvät vasta käskystä päälle. Jotkin rodut on jalostettu toimimaan itsenäisesti vartiotehtävissä, jolloin ne hyökkäävät ilman eri käskyä uhkaksi kokemansa kohteen kimppuun. Jotkut rodut ovat riittävän voimakkaita ajamaan jopa suden pois.
Suojelukoiria kouluttavat poliisi, puolustusvoimat ja rajavartiosto. Koulutusta harjoitetaan myös harrastusmielessä.
Yle teki ohjelman suojelukoirakoulutuksen väärinkäytöksistä. Videoilla näkyy, kuinka koiria pahoinpidellään koulutustilanteessa potkimalla ja muilla eri tavoilla pahoinpitelemällä. Harrastajakoulutuksessa käytetään myös piikkipantaa ja sähkösähköpantaa. Palveluskoiraliitto keskeytti koulutukset. Varsinais-Suomen ja Kotkan alajaostot asetettiin väliaikaiseen toimintakieltoon. Liitto teki asiasta rikosilmoituksen, ja Itä-Uudenmaan ja Lounais-Suomen poliisilaitokset aloittivat esitutkinnan videoista.
Oikeutta eläimille -järjestö on väittänyt, että väkivaltaisia koulutusmuotoja käytettäisiin myös puolustusvoimissa. Puolustusvoimat on sanonut tutkivansa väitteen.
Yleisimpiä suojelukoirarotuja

Dobermanni
Rottweiler
Saksanpaimenkoira
Bullmastiffi
Amerikanbulldoggi
Bokseri
Belgianpaimenkoira malinois
Hovawart
Aiheesta muualla

Suojelukoirien koulutuksessa käytetään väkivaltaisia keinoja: salaa kuvatuilla videoilla koirille annetaan sähköiskuja, potkitaan ja lyödään Yle, 2021
Koulutettu suojelukoira ei räyhää YLE 25.10.2010
Saksanpaimenkoira voi olla harjoitettu tarttumaan käteen tai jalkaan.
Tang Lin

| Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Maa:   Kiina> Naisten judo. |
| --- | --- | --- | --- |
|  Kultaa | Sydney 2000 |  alle 78 kg |  |
| Aasian kisat  | Aasian kisat  | Aasian kisat  |  |
|  Kultaa | Bangkok 1998 | alle 78 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Ho Chi Minh City 1996 | alle 72 kg |  |
Tang Lin (kiin. 唐琳, s. 7. toukokuuta 1976 Neijiang, Sichuan) on kiinalainen judon olympiavoittaja.
Tang voitti Sydneyn olympialaisissa 2000 kultaa alle 78 kg:n sarjassa kukistettuaan loppuottelussa tuomariäänestyksellä ranskalaisen Céline Lebrunin. Hän voitti samassa painoluokassa kultaa Aasian kisoissa Bangkokissa 1998. Hän sai alle 72-kiloisissa hopeaa Aasian-mestaruuskilpailuissa 1996.
Tang saavutti Etelä-Aasian kisoissa pronssia alle 72 kg:n painoluokassa 1997. Maailmancupissa hän sijoittui kerran toiseksi ja kaksi kertaa kolmanneksi.
Taidemuseo

National Portrait Gallery Lontoossa.
Kiasma Helsingissä.
Metropolitan Museum of Art New Yorkissa.
Rijksmuseum Amsterdamissa.
Uffizi Firenzessä.
Eremitaaši Pietarissa.
Taidemuseon ja gallerian edeltäjä Willem van Haechtin maalauksessa Cornelis van der Geestin galleria (1628).
Tarton taidemuseon näyttelyrakennuksena toimiva ”vino talo” eli Barclay de Tollyn talo Tartossa.
Taidemuseo on kuvataiteen esittelyyn tarkoitettu rakennus tai tila. Taidemuseo voi olla yksityisessä tai julkisessa omistuksessa. Erona taidegalleriaan on se, että taidemuseoilla on taidekokoelma, usein myös taidehistoriallista henkilökuntaa ja tutkimustoimintaa.
Taidemuseoiden yksi tehtävä on lisätä ihmisten taiteen tuntemusta. Museot voivat esitellä eri aikakausien taideteoksia tai erikoistua tiettyyn aikakauteen. Taidemuseot järjestävät myös yksittäisten taiteilijoiden taidenäyttelyitä ja teemanäyttelyitä. Ne voivat keskittyä yhden tai useamman taiteilijan teoksiin, kuten Musée Rodin, tai muuten rajatumpaan alaan taidetta, kuten National Portrait Gallery.
Taidemuseoita > Suomessa > Helsinki

Amos Andersonin taidemuseo
Didrichsenin taidemuseo
Helsingin taidemuseo HAM
Kansallisgalleria
Ateneumin taidemuseo
Kiasma
Sinebrychoffin taidemuseo
Suomen valokuvataiteen museo
Villa Gyllenberg
Taidemuseoita > Suomessa > Muu maa

Aboa Vetus & Ars Nova, Turku
Aineen taidemuseo, Tornio
Emil Cedercreutzin museo, Harjavalta
Espoon modernin taiteen museo Emma
Gallen-Kallelan museo Tarvaspää, Espoo
Halosenniemi, Tuusula
Hiekan taidemuseo, Tampere
Hyvinkään taidemuseo
Hämeenlinnan taidemuseo
Imatran taidemuseo
Joensuun taidemuseo
Jyväskylän taidemuseo
Järvenpään taidemuseo
K. H. Renlundin museo, Kokkola
Kajaanin taidemuseo
Kalela, Ruovesi
Kemin taidemuseo
Keravan taidemuseo
Keuruun museo
Kuopion taidemuseo
Lahden taidemuseo
Lappeenrannan taidemuseo
Lönnströmin taidemuseo, Rauma
Mikkelin taidemuseo
Muumimuseo, Tampere
Nelimarkka-museo, Alajärvi
Orimattilan taidemuseo
Oulun taidemuseo
Porin taidemuseo
Rauman taidemuseo
Retretti, Punkaharju
Riihimäen taidemuseo
Rovaniemen taidemuseo
Saarijärven museo
Salon taidemuseo Veturitalli
Sara Hildénin taidemuseo, Tampere
Serlachius-museo Gösta, Mänttä-Vilppula
Tampereen taidemuseo
Tikanojan taidekoti, Vaasa
Turun taidemuseo
Vantaan taidemuseo Artsi
Visavuori, Valkeakoski
Wäinö Aaltosen museo, Turku
Taidemuseoita > Muualla

Eremitaaši, Pietari
Guggenheim-museo, Bilbao
Louvre, Pariisi
Metropolitan Museum of Art, New York
Moderna museet, Tukholma
Musée d’Orsay, Pariisi
Museo del Prado, Madrid
Museum of Modern Art (MoMA), New York
National Gallery, Lontoo
National Gallery of Scotland, Edinburgh
Pompidou-keskus, Pariisi
Rijksmuseum, Amsterdam
Saatchi Gallery, Lontoo
Solomon R. Guggenheim -museo, New York
Tate Britain ja Tate Modern, Lontoo
Uffizi, Firenze
Venäläisen taiteen museo, Pietari
Viron taidemuseo ja Kumu, Tallinna
Terveystieteet

Terveystieteet on ryhmä tieteenaloja, joiden avulla voidaan kehittää ja arvioida ihmisen terveyttä sekä edistää yksilöiden, perheiden ja koko väestön hyvinvointia.
Näihin tieteenaloihin luetaan esimerkiksi:
ergonomia
farmasia
fysioterapia
gerontologia
hoitotiede
kansanterveystiede
kliininen laboratoriotiede
kliininen ravitsemustiede
liikuntalääketiede
lääketiede
radiografia
sosiaalihallintotiede
terveyshallintotiede
terveyskasvatus
terveystaloustiede
ravitsemusterapia
toimintaterapia
Vuodesta 1999 alkaen Suomessa on toiminut Terveystieteiden yliopistoverkosto eli TerveysNetin jonka muodostaa kuusi terveystieteiden koulutusta tarjoavaa ja terveystieteellistä tutkimusta tekevää yliopistoa.
Lääketieteen termit -kirjan mukaan Terveystieteet on ryhmä tieteitä, joihin kuuluvat mm. lääketiede, hoitotiede, lääketieteellinen sosiologia ja terveystaloustiede.
Kirjallisuus

Honkasalo, Marja-Liisa & Salmi, Hannu: Terveyttä kulttuurin ehdoilla. Näkökulmia kulttuuriseen terveystutkimukseen (k&h, kulttuurihistoria, 2012). ISBN: 9789512952656.
Aiheesta muualla

TerveysNetin sivut Tampereen yliopiston palvelimella (Arkistoitu – Internet Archive)
Strawberry Panic!

Strawberry Panic! on Sakura Kiminon luoma novellikertomus, josta on myös tehty anime- ja mangasovitukset. Kaikki versiot sisältävät tyttöjen välisestä rakkaudesta kertovaa shōjoaita. Strawberry Panic kertoo 16-vuotiaasta tytöstä nimeltä Nagisa Aoi, joka on juuri aloittanut Pyhän Miatorin tyttökoulun. Jo heti kampusalueelle päästessään hän törmää kauniiseen ja ailahtelevaan Shizuma Hanasonoon, joka puolestaan iskee heti silmänsä Nagisaan.
The Best of Creedence Clearwater Revival

| The Best of Creedence Clearwater Revival Creedence Clearwater Revival |
| --- | --- | --- |

Kokoelmalevyn tiedot
 Äänitetty : 1968 – 1972
 Julkaistu: 26. toukokuuta 1998
 Tyylilaji: rock, blues rock, country rock, rock and roll
 Kesto: 95.20
 Levy-yhtiö: Polygram Records
Creedence Clearwater Revivalin muut julkaisut
| Chronicle 2 1986 | The Best of Creedence Clearwater Revival 1998 | Platinum 2001 |
The Best of Creedence Clearwater Revival on yhdysvaltalaisen Creedence Clearwater Revival -yhtyeen toukokuussa 1998 julkaistu kokoelma-albumi.
Kappaleet > CD 1

Proud Mary – 3.07 (säv. John Fogerty)
Bad Moon Rising – 2.18 (säv. J. Fogerty)
Susie-Q – 4.35 (säv. Broadwater/Screamin' Jay Hawkins/Lewis)
Up Around the Bend – 2.40 (säv. J. Fogerty)
Run Through the Jungle – 3.09 (säv. J. Fogerty)
Good Golly Miss Molly – 2.38 (säv. Blackwell/Marascalco)
Someday Never Comes – 3.59 (säv. J. Fogerty)
Commotion – 2.41 (säv. J. Fogerty)
Who'll Stop the Rain – 2.27 (säv. J. Fogerty)
Green River – 2.32 (säv. J. Fogerty)
I Heard It Through the Grapevine – 11.04 (säv. Strong/Whitfield)
Lodi – 3.09 (säv. J. Fogerty)
Lookin' out My Back Door – 2.31 (säv. J. Fogerty)
Have You Ever Seen the Rain? – 2.38 (säv. J. Fogerty)
Kappaleet > CD 2

Travelin' Band – 2.07 (säv. J. Fogerty)
Down on the Corner – 2.43 (säv. J. Fogerty)
Born on the Bayou – 5.10 (säv. J. Fogerty)
Cotton Fields – 2.53 (säv. Leadbelly)
Hello Mary Lou – 2.11 (säv. Gene Pitney)
The Midnight Special – 4.10 (säv. trad.)
Walking on the Water – 4.26 (säv. J. Fogerty/Tom Fogerty)
Bootleg – 2.58 (säv. J. Fogerty)
Hey Tonight – 2.43 (säv. J. Fogerty)
Fortunate Son – 2.20 (säv. J. Fogerty)
I Put a Spell on You – 4.25 (säv. Hawkins)
Sweet Hitch-Hiker – 3.07 (säv. J. Fogerty)
Night Time Is the Right Time – 3.07 (säv. Brown/Cadena/Herman)
Long as I Can See the Light – 3.32 (säv. J. Fogerty)
Sofia Leino

| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Uppsala 2021 |  |  |
|  Hopeaa | Singapore 2023 |  |  |
|  Pronssia | Neuchâtel 2019 |  |  |
Sofia Leino (s. 14. heinäkuuta 1997) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa lokakuun 2023 loppuun mennessä 39 ottelua. Niissä hän on tehnyt 14 maalia ja saanut yhdeksän syöttöpistettä. Leino saavutti MM-pronssia vuonna 2019 sekä MM-hopeaa vuosina 2021 ja 2023. Hän saavutti alle 19-vuotiaiden MM-kilpailuissa hopeaa vuonna 2016.
Leinon kasvattajaseura on Kalannin Pallo -65. Hän on edustanut Naisten Salibandyliigassa Turun Palloseuraa kaudesta 2015–2016 alkaen. Hän on kahdeksan kauden aikana pelannut liigan runkosarjassa 154 ottelua, joissa hän on tehnyt 115 maalia ja saanut 58 syöttöpistettä. Pudotuspelejä hän on pelannut 46, ja niissä hän on tehnyt 30 maalia ja saanut yhdeksän syöttöpistettä. Hän voitti Suomen-mestaruuden vuosina 2022 ja 2023.
The Best of David Bowie 1980/1987

| The Best of David Bowie 1980/1987 David Bowie |
| --- | --- | --- |

Kokoelmalevyn tiedot
 Äänitetty : 1979–1987
 Julkaistu: 19. maaliskuuta 2007
 Tuottaja(t): useita tuottajia
 Tyylilaji: rock taiderock poprock
 Kesto: 77.12
 Levy-yhtiö: EMI
Listasijoitukset
  34. (maaliskuu 2007)
David Bowien muut kokoelmalevyt
| The Platinum Collection 2005 | The Best of David Bowie 1980/1987 2007 | iSelectBowie 2008 |
The Best of David Bowie 1980/1987 on brittiläisen muusikon David Bowien vuonna 2007 julkaistu kokoelma-albumi, joka nimensä mukaisesti sisältää kappaleita vuosilta 1980–1987. Albumilla on mukana myös DVD-levy, joka sisältää pääasiassa musiikkivideoita albumin kappaleista.
Vaikka albumi julkaistiin yksittäisenä vasta maaliskuussa 2007, oli se ollut mukana jo marraskuussa 2005 julkaistussa kolmen CD-levyn kokoelmassa The Platinum Collection.
Kappaleet > CD

Let's Dance – 4.07 (singleversio, säv. David Bowie)
Ashes to Ashes – 3.36 (singleversio, säv. Bowie)
Under Pressure – 4.05 (Queen & David Bowie, säv. Bowie/Freddie Mercury/Roger Taylor/John Deacon/Brian May)
Fashion – 3.26 (singleversio, säv. Bowie)
Modern Love – 3.58 (singleversio, säv. Bowie)
China Girl – 4.17 (singleversio, säv. Bowie/Iggy Pop)
Scary Monsters (And Super Creeps) – 3.32 (singleversio, säv. Bowie)
Up the Hill Backwards – 3.15 (säv. Bowie)
Alabama Song – 3.52 (säv. Kurt Weill/Bert Brecht)
Drowned Girl -Vom Ertrunkenen Mädchen- – 2.26 (säv. Bertolt Brecht/Kurt Weill)
Cat People (Putting Out Fire) – 4.12 (elokuvaversio, single-edit, säv. Bowie/Giorgio Moroder)
This Is Not America – 3.51 (David Bowie & The Pat Metheny Group, säv. Bowie/Lyle Mays/Pat Metheny)
Loving the Alien – 7.08 (albumiversio, säv. Bowie)
Absolute Beginners – 5.37 (singleversio, säv. Bowie)
When the Wind Blows – 3.34 (säv. Bowie/Erdal Kizilcay)
Blue Jean – 3.11 (säv. Bowie)
Day-In Day-Out – 4.11 (singleversio, säv. Bowie)
Time Will Crawl – 4.18 (säv. Bowie)
Underground – 4.26 (singleversio, säv. Bowie)
Kappaleet > DVD

Ashes to Ashes
Fashion
Under Pressure
Drowned Girl
Let's Dance
China Girl
Modern Love
Cat People (Putting Out Fire)
Blue Jean
Loving the Alien
Absolute Beginners
Underground
When the Wind Blows
Day-In Day-Out
Time Will Crawl
Tang Haochen

| Tang Haochen> Henkilötiedot |
| --- | --- |
Syntynyt: 21. helmikuuta 1994 (ikä 30)
Kansalaisuus:   Kiina
Tennispelaaja
Kätisyys:  oikea
Palkintorahat:  82 950 USD
Kaksinpeli
Paras sijoitus:  389. (15.4.2013)
Voitot/tappiot:  129–92
Grand Slam -turnauksissa
Australian avoimet:  1. kierros (2014)
Nelinpeli
Paras sijoitus:  
Voitot/tappiot:  67–66
Aiheesta muualla
ITF
WTA
Tang Haochen (s. 21. helmikuuta 1994 Zhengzhou) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 389 huhtikuussa 2013.
Tang selvitti tiensä vuoden 2014 Australian avointen pääsarjaan voitettuaan karsinnat. Se on ensimmäinen WTA-tason turnaus, jossa hän pelasi. Hän hävisi avauskierroksen ottelunsa.
Aiheesta muualla

Tang Haochen WTA:n sivuilla (englanniksi)
Tang Haochen ITF:n sivuilla (englanniksi)
Suojelukoe

Saksanpaimenkoira puree maalimiehen hihaa suojelukoeharjoituksessa.
Suojelukoe on koiraharrastajien järjestämä palveluskoirakoemuoto, jossa yleensä kilpailevat roduista saksanpaimenkoirat, belgianpaimenkoirat, rottweilerit, dobermannit, bokserit ja suursnautserit. Kokeella mitataan koiran soveltuvuutta palveluskoiraksi, ja sen kautta arvioidaan myös kyseisen koiran arvoa jalostuksessa.
Ensimmäinen suojelukoe järjestettiin vuonna 1901 Saksassa. Sen tarkoituksena oli mitata ja vaalia saksanpaimenkoirien käyttöominaisuuksia. Suojelukoirakokeesta on nykypäivänä muutamia variaatioita ja koemuoto on kaikille avoin. Nykyään Suomen Palveluskoiraliitto järjestää  kansainvälisten sääntöjen mukaista suojelukoetta (IGP). Saksanpaimenkoiraliitton omiin kokeisiin kuuluu myös suojelukoe (SPL-koe), jossa on oma koeohjeensa.
Osa-alueet ja koeluokat

Suojelukokeessa on kolme osa-aluetta: A eli jälki, B eli tottelevaisuus ja C eli suojelu-osuus. Jokaisesta alueesta maksimipistemäärä on 100 pistettä, yhteensä 300. Koulutustunnuksen saamiseksi koiran on saatava vähintään 70 pistettä A- ja 70 B-osioista. C-osuudesta koiran tulee saavuttaa vähintään pistemäärä 80. (Palveluskoiraliiton kokeissa riittää C 70.)
Koe järjestetään kolmessa luokassa: SchH1 eli Alokasluokka, SchH2 eli Avoin luokka ja SchH3 eli voittajaluokka. Kolmannessa luokassa Saksanpaimenkoiraliitto järjestää vuosittain saksanpaimenkoirien  suojelumestaruuskokeet. Tässä kilpailussa viisi parhaiten pärjännyttä lähetetään maailmalle edustamaan Suomea saksanpaimenkoirien maailmanmestaruuskisoissa. Myös Suomen Palveluskoiraliitolla ja Belgianpaimenkoirilla on omat suojelumestaruuskokeensa.
Kokeen tavoite ja legendat

Suojelukokeeseen koulutus vaatii koiran ohjaajalta päättäväisyyttä, halua ja energiaa lisätä taitotietoaan koiran käyttäytymisteorioista sekä koiranlukutaidosta. Koetulos on suhteellisen helppo saavuttaa hyvällä rodunomaisella koiralla, mutta tie on hidas ja vaivalloinen ominaisuuksiltaan puutteellisella koiralla. Tämä on eräs syy sille, miksi suojelukoe mittaakin hyvin saksanpaimenkoiran rodunomaisia ominaisuuksia.
Kokeessa koiraa ei opeteta puremaan ihmistä missään tapauksessa. Kokeessa koira puree maalimiehen kädessä olevaa juuttihihaa, joka on koiran silmissä suuri saalis, lelu. Maalimiehen tehtävä on mitata koiran rohkeutta ja haastaa koiraa: selvittää kuinka itsevarma koira on halussaan saada saalis itsellensä. Tätä rohkeutta ja periksiantamattomuutta tarvitaan muun muassa virkakoirilla sekä pelastuskoirilla työtehtävissään. Kokeeseen kuuluu olennaisena osana myös peltojälki- ja tottelevaisuusosuudet, näissä mitataan muun muassa koiran nenänkäyttökykyä, viettikestävyyttä ja taistelutahtoa teknisen osaamisen lisäksi.
Suojelukoulutuksessa maalimiehen tehtävä on arvokas ja näin ollen Saksanpaimenkoiraliitto järjestää maalimieskoulutusta, jonka kesto on useita vuosia.
Saksanpaimenkoiraliiton järjestämiin suojelukokeisiin osallistuakseen tulee koiran omistajalla olla suojelulisenssi, jonka saadakseen hänen on täytynyt todistaa olevansa vastuuntuntoinen ja osaava harrastaja.
Aiheesta muualla

Wikimedia Commonsissa on kuvia tai muita tiedostoja aiheesta .
Lajiesittely: SchH-koe (Arkistoitu – Internet Archive)
Tacoma Narrows Bridge

Nykyiset sillat, 1950 rakennettu silta oikealla ja 2007 valmistunut silta vasemmalla.
Tacoma Narrows Bridge on kaksi rinnakkaista Tacoman kapeikon yli johtavaa riippusiltaa Washingtonin osavaltiossa Yhdysvalloissa. Vanhempi nykyisistä silloista, ikäjärjestyksessä toinen, rakennettiin vuonna 1950. Lisääntyneen liikenteen takia se sai vuonna 2007 rinnalleen toisen riippusillan, jolle siirrettiin itään (Tacomaan) suuntautuva liikenne, vuoden 1950 sillan jäädessä länteen suuntautuvalle liikenteelle.
Ensimmäinen riippusilta kapeikkoon valmistui kuitenkin jo vuonna 1940.
Ensimmäinen Tacoman silta

Ensimmäinen Tacoma Narrows Bridge, pilkkanimeltään ”Galloping Gertie” (’Laukkaava Gertie’) avattiin 1. heinäkuuta 1940, mutta se sortui dramaattisesti 7. marraskuuta vain neljä kuukautta avajaisten jälkeen.
Ensimmäinen Tacoman silta > Teknisiä tietoja

Silta oli 1 646 metriä pitkä ja sen jänneväli oli 853 metriä. Se oli aikanaan maailman kolmanneksi suurin riippusilta Golden Gaten ja George Washington Bridgen jälkeen. Sillan rakennuskustannukset olivat 6 000 000 dollaria. Silta oli tavattoman heikko ja sen aerodynamiikassa oli ratkaisevia virheitä. Siltakannen leveys oli 11,9 metriä. Kansirakenteiden rakennekorkeus oli vain 1,3 metriä. Pylonien korkeus vedenpinnasta oli 137 metriä ja siltakannen korkeus vedenpinnasta oli 66 metriä.
Ensimmäinen Tacoman silta > Huojuminen

Jo alussa Tacoman sillan kansi huojui tuulessa silmin nähtävästi, ja siksi silta sai pilkkanimen Galloping Gertie. Kerrotaan, että osa siltaa rakentaneista työmiehistä tuli merisairaaksi. Sillan valmistuttua seikkailunhaluiset tulivat ajamaan sillalla sen huojunnan takia.
Ensimmäinen Tacoman silta > Sortuminen

Aamupäivällä 7. marraskuuta 1940 tuulen nopeus oli noin 20 m/s. Siltakansi huojui tavallista voimakkaammin ja siksi väkeä tuli katsomaan sitä. Lopulta kello 11 maissa riipputankojen ja kansirakenteiden kiinnitys petti ja sen seurauksena pääjänteen rakenne sortui veteen. Henkilövahingoilta vältyttiin, sillä silta oli suljettu liikenteeltä. Onnettomuudessa menehtyi ainoastaan Tacoma News Tribune -lehden paikalle tulleen toimittajan Leonard Coatsworthin koira Tobby.
Romahtaneen sillan tilalle rakennettiin uusi vuonna 1950. Se oli suunniteltu aerodynaamisesti tukevammaksi, ja sai nimen Sturdy Gertie ("Tukeva Gertie"). Sen rinnalle on rakennettu 2007 vielä uusi silta.
Aiheesta muualla

Kuvia tai muita tiedostoja aiheesta Tacoma Narrows Bridge Wikimedia Commonsissa
Tacoma Narrows Bridgen romahdus YouTubessa
Galloping Gertien sortuminen 1940.
Steve Kanaly

| Steve Kanaly> Henkilötiedot |
| --- | --- |
Koko nimi:  Steven Francis Kanaly
Syntynyt: 14. maaliskuuta 1946 (ikä 78) Burbank, Kalifornia
Ammatti:  näyttelijä
Puoliso:  Brent Power
Näyttelijä
Aktiivisena:  1972–
Merkittävät roolit:  Ray Krebbs Dallas
Aiheesta muualla
IMDb
Elonet
Steven Francis Kanaly (s. 14. maaliskuuta 1946 Burbank, Kalifornia) on yhdysvaltalainen näyttelijä. Hän on profiloitunut yksioikoisten, karuluonteisten miesten näyttelijänä toiminnallisissa televisiosarjoissa ja draamaelokuvissa. Kanalyn eittämättä tunnetuin rooli on Ray Krebbs, jota hän näytteli television draamasarjassa Dallas.